Pada 8 Oktober, selepas satu tempoh awal pentadbiran tentera, Jerman terus mengilhak barat Poland dan Bandar Bebas Danzig dan meletakkan saki baki wilayah tersebut dibawah pentadbiran Kerajaan Am yang baru ditubuhkan. Soviet Union memasukkan wilayah yang baru diambil alih ini kedalam konstituen republik Belarusia dan Ukraine, dan lantas memulakan kempen sovietization. Selepas pencerobohan ini, pertubuhan penentang bawah tanah sepakat membentuk Pergerakan Bawah Tanah Poland didalam wilayah bekas negara itu. Ramai pegawai tentera Poland yang berjaya melarikan diri kemudiannya menyertai Angkatan Tentera Poland di Barat, iaitu angkatan bersenjata yang setia kepada kerajaan buangan Poland.